39. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Δ/39717 της 17 Δεκ. 1980 / 8 Ιαν.  1981 (ΦΕΚ Β΄ 1) Περί διορισμού εκπαιδευτικών λειτουργών σε δυσπρόσιτα και συγκοινωνιακώς απομονωμένα δημόσια σχολεία Γενικής Εκπαιδεύσεως. Έχοντας υπόψη την ανάγκη διορισμού εκπαιδευτικών λειτουργών σε δυσπρόσιτα και συγκοινωνιακώς απομονωμένα σχολεία,στα οποία παρατηρείται απροθυμία αναλήψεως υπηρεσίας από τους διοριζόμενους με τους κανονικούς διορισμούς με αποτέλεσμα την πλημμελή λειτουργίαα τους, αποφασίζουμε: 1.Για την πλήρωση των υφισταμένων κενών θέσεων διδακτικού προσωπικού σε σχολεία Μέσης και Δημοτικής Εκπαιδεύσεως, που λειτουργούν σε δυσπρόσιτες και συγκοινωνιακώς απομονωμένες περιοχές της χώρας δύναται να διορίζονται με αίτησή τους εκπαιδευτικοί λειτουργοί με απόλυτη προτεραιότητα και παρέκκλιση από την σειρά εγγραφής τους στο βιβλίο διοριστέων, καθώς και κάθε ετέρας προτιμήσεως, που προβλέπεται από τις κείμενες διατάξεις. Στην περίπτωση υποβολής περισσοτέρων αιτήσεων από τις προκηρυσσόμενες θέσεις τηρείται μεταξύ των υποψηφίων η σειρά εγγραφής στο βιβλίο διοριστέων. 2.Οι διοριζόμενοι κατά την ανωτέρω διαδικασία αναλαμβάνουν την υποχρέωση να υπηρετήσουν στα σχολεία, στα οποία διορίζονται, για τρία τουλάχιστο συνεχή έτη και δεν επιτρέπεται για οποιαδήποτε λόγο να αποσπασθούν, μετατεθούν ή μεταταγούν από τα σχολεία αυτά κατά την διάρκεια της τριετίας. 3.Οι διοριζόμενοι κατά τις διατάξεις της παρούσης, ως και κατά τις διατάξεις του άρθρ. 4 του Νόμ. 287/1976 “περί μέτρων τινών αφορώντων εις τους υπηρετούντας εις παραμεθορίους περιοχάς δημοσίους πολιτικούς υπαλλήλους διαγράφονται από το οικείο βιβλίο διοριστέων και εάν δεν αποδεχθούν τον διορισμό ή παραιτηθούν εντός έτους από της δημοσιεύσεως της πράξεως διορισμού τους, δεν έχουν δικαίωμα υποβολής νέας αιτήσεως διορισμού προ της παρόδου δύο πλήρων ετών από της δημοσιεύσεως της πράξεως διορισμού ή παραιτήσεώς τους αντίστοιχα. Αιτήσεις που υποβάλλονται κατά παράβαση του όρου αυτού δεν λαμβάνονται υπόψη. 4.Ο χαρακτηρισμός των σχολείων ως δυσπροσίτων και συγκοινωνιακώς απομονωμένων γίνεται δι’ αποφάσεως του Υπουργού Εθνικής Παιδείας και Θρησκευμάτων μετά σύμφωνη γνώμη του οικείου Ανωτέρου Κεντρικού Υπηρεσιακού Συμβουλίου. Σελ. 368(γ) Τεύχος Η31-Σελ.132 32.Δ.ε.39 Λειτουργοί Μέσης Εκπαίδευσης 